 1 Samuel 20  Devid wee si na Nayọt nke dị na Rema gbapụ. Otú ọ dị, ọ bịara kwuo nihu Jọnatan, sị: Gịnị ka m mere? Gịnị ka m mejọrọ, gịnịkwa bụ mmehie m mere nna gị, nihi na ọ na-achọ mkpụrụ obi m?O wee sị ya: Tụfịakwa! Ị gaghị anwụ. Lee! Nna m agaghị eme ihe ọ bụla, ma ọ bụ ihe ukwu ma ọ bụ ihe nta, ma ghara ịkọrọ m; gịnị mere nna m ga-eji zochiere m ihe a? Nke a anaghị eme eme.Ma Devid ṅụrụ iyi ọzọ, sị: Ọ ghaghị ịbụ na nna gị maara na ihe m dị gị mma, ọ ga-asịkwa, Ekwela ka Jọnatan mata ihe a ka ọ ghara iwute ya. Ma, nezie, dị nnọọ ka Jehova dị ndụ, dịkwa nnọọ ka mkpụrụ obi gị dị ndụ, ọ bụ naanị ihe dị ka otu nzọụkwụ dị nagbata mụ na ọnwụ!Jọnatan wee sị Devid: Ihe ọ bụla mkpụrụ obi gị kwuru, m ga-emere gị ya.Devid wee sị Jọnatan: Lee! Echi bụ ụbọchị ememme ọnwa ọhụrụ, ekwesịrị m ịhụ na m so eze nọdụ ala rie nri; hapụ m ka m pụọ, m ga-ezokwa nọhịa ruo mgbede nụbọchị nke atọ.Ọ bụrụ na e nwee ka nna gị si chọọ m, ị ga-asị ya, Devid rịọsiri m ike ka m nye ya oge ka ọ gbaga Betlehem bụ obodo ya, nihi na e nwere àjà a na-achụ nebe ahụ kwa afọ maka ezinụlọ ya dum.Ọ bụrụ na ọ sị, Ọ dị mma! ihe ọ pụtaara ohu gị bụ udo. Ma ọ bụrụ na o nwee ka o si wee iwe, mara na o kpebiwo ime ihe ọjọọ.Ị ga-egosikwa ohu gị obiọma, nihi na ndụ i mere ka gị na ohu gị gbaa bụ ọgbụgba ndụ Jehova. Ma ọ bụrụ na e nwere ihe m mejọrọ, jiri aka gị gbuo m, gịnị mere ị ga-eji kpọgara m nna gị?Jọnatan wee sị: Echela ụdị ihe ahụ nobi gị! Ma ọ bụrụ na o nwee otú m si mara na nna m kpebisiri ike ime gị ihe ọjọọ, ḿ gaghị akọrọ gị ya?Devid wee sị Jọnatan: Ònye ga-agwa m ma ọ bụrụ na nna gị azaa gị nolu ike?Jọnatan wee sị Devid: Bịagodi, ka anyị pụọ gaa nọhịa. Ha abụọ wee pụọ gaa nọhịa.Jọnatan wee sị Devid: Ka Jehova bụ Chineke Izrel bụrụ onye akaebe na m ga-ajụta echiche nna m ụdị ugbu a echi, ma ọ bụ nwanne echi, ọ bụrụkwa na obi dị ya mma nebe Devid nọ, ḿ gaghị ezi gị ozi ma kọọrọ gị ya?Ọ bụrụ na nna m achọọ ime gị ihe ọjọọ, ma akọghịrị m gị ya wee mee ka ị gbalaga, i wee ghara ịla nudo, ka Jehova mee Jọnatan otú a, ka ọ tụkwasịkwa ihe na ya. Ka Jehova nọnyere gị, dị nnọọ ka ọ nọnyeere nna m.Ọ bụrụkwa na m ka ga-adị ndụ, ọ bụ na ị gaghị egosi m obiọma Jehova, ka m wee ghara ịnwụ?Ị gaghị ewepụ obiọma gị nezinụlọ m ruo mgbe a na-akaghị aka. Mgbe Jehova ga-ebipụ ndị iro Devid, bipụ onye ọ bụla nime ha nelu ala,a gaghịkwa ewepụ aha Jọnatan nụlọ Devid. Jehova ga-ajụtakwa ya naka ndị iro Devid.Jọnatan wee ṅụọrọ Devid iyi ọzọ nihi ịhụya o nwere nebe ọ nọ; nihi na ọ hụrụ ya nanya dị ka o si hụ mkpụrụ obi nke ya.Jọnatan wee gaa nihu ịsị ya: Echi bụ ụbọchị ememme ọnwa ọhụrụ, a ga-achọkwa gị achọ, nihi na oche gị ga-atọgbọ nkịtị.Nwanne echi, a ga-achọsi gị ike; ị ga-abịakwa nebe ahụ i zoro nụbọchị a na-arụ ọrụ, ị ga-anọkwa nkume a dị nebe a nso.Ma mụ onwe m ga-agbapụ akụ atọ notu akụkụ ya, gbaga ha nebe m chọrọ ka ha gaa.Lee! M ga-ezi onye na-ejere m ozi, sị, Gaa, chọta akụ ndị ahụ. Ọ bụrụ na mụ agwa onye ahụ na-eje ozi kpọmkwem, sị, Lee! Akụ ndị ahụ dị nakụkụ gị nke a, weta ha, mgbe ahụ, ị ga-abịa, nihi na dị nnọọ ka Jehova dị ndụ, ọ pụtaara gị udo, ọ dịghị nsogbu dịnụ.Ma ọ bụrụ na mụ asị nwa okoro ahụ, Lee! Akụ ndị ahụ dị anya nebe ị nọ, gbalaga, nihi na Jehova agwawo gị ka ị gbalaga.A bịa nokwu anyị kwuru, ihe mụ na gị kwuru, ka Jehova bụrụ onye akaebe netiti mụ na gị ruo mgbe a na-akaghị aka.Devid wee zoo nọhịa. Ụbọchị ememme ọnwa ọhụrụ wee ruo, eze wee nọdụ ala noche ka o rie ihe.Eze nọ ọdụ noche ya dị ka noge ndị ọzọ, noche dị nakụkụ ahụ ụlọ; Jọnatan chekwara ya ihu, Abna nọ ọdụ nakụkụ Sọl, ma oche Devid tọgbọ nkịtị.Sọl ekwughị ihe ọ bụla ma ọlị nụbọchị ahụ, nihi na ọ gwara onwe ya, sị: Ọ dị ihe merenụ nke mere ka ọ ghara ịdị ọcha, nihi na e mebeghị ka ọ dị ọcha.O wee ruo nụbọchị na-esote ụbọchị ememme ọnwa ọhụrụ, nụbọchị nke abụọ, na oche Devid ka tọgbọ nkịtị. Sọl wee sị Jọnatan nwa ya: Gịnị mere nwa Jesi abịaghị rie nri ma ụnyaahụ ma taa?Jọnatan wee zaa Sọl, sị: Devid rịọsiri m arịrịọ ike ka m nye ya oge ka ọ gaa Betlehem.O wee sị, Biko, hapụ m ka m lawa, nihi na anyị nwere àjà ezinụlọ anyị ga-achụ nobodo, ọ bụkwa nwanne m nyere m iwu. Ya mere, ọ bụrụ na ihe m dị gị mma, biko, ka m mịpụ gaa hụ ụmụnne m. Ọ bụ ya mere na ọ bịabeghị na tebụl eze.Sọl wee weso Jọnatan iwe dị ọkụ, o wee sị ya: Gị nwa ohu nwaanyị na-enupụ isi, ọ bụ na mụ amaghị na ị na-ahọrọ nwa Jesi ka i wee menye onwe gị ihere, menyekwa ihe nne gị ji bụrụ nwaanyị ihere?Nihi na ruo ụbọchị niile nwa Jesi dị ndụ nelu ala, gị na ọbụbụeze gị agaghị eguzosi ike. Nihi ya, zie ozi kpọtara m ya, nihi na ọ ga-anwụrịrị.Otú ọ dị, Jọnatan zara Sọl nna ya, sị ya: Gịnị mere a ga-eji gbuo ya? Gịnị ka o mere?Sọl wee tụọ ya ube ka ọ tụgbuo ya; Jọnatan wee mara na nna ya ekpebisiwo ike igbu Devid.Ozugbo ahụ, Jọnatan ji iwe ọkụ si na tebụl bilie, o righịkwa nri nụbọchị nke abụọ mgbe ụbọchị ememme ọnwa ọhụrụ gasịrị, maka na a kpasuwo ya iwe nihe banyere Devid, nihi na nna ya ewedawo ya ala.O wee ruo nụtụtụ na Jọnatan pụrụ gaa nọhịa bụ ebe ha kwekọrịtara na Devid ga-anọ, nwatakịrị na-ejere ya ozi sokwa ya.O wee sị onye ahụ na-ejere ya ozi: Biko, gbara ọsọ gaa chọta akụ ndị a m ga-agbapụ. Onye ahụ na-ejere ya ozi gbapụrụ, ya onwe ya gbara akụ ahụ ka ọ gafere ya.Mgbe onye ahụ na-ejere ya ozi bịarutere ebe ahụ akụ ahụ Jọnatan gbara dị, Jọnatan nọ nazụ malite ịkpọ onye ahụ na-ejere ya ozi, sị: Ọ bụghị nihu ihu gị ka akụ ahụ dara?Jọnatan wee nọrọ nazụ onye ahụ na-ejere ya ozi tie mkpu, sị: Ngwa ngwa! Mee ọsọ ọsọ! Akwụsịla akwụsị! Onye na-ejere Jọnatan ozi tụtụtara akụ ndị ahụ wee bịakwute nna ya ukwu.Ma onye ahụ na-ejere ya ozi amataghị ihe ọ bụla; naanị Jọnatan na Devid maara banyere ihe ahụ.E mesịa, Jọnatan chịnyere onye na-ejere ya ozi ngwá ọgụ ya wee sị ya: Lawa, chịlaa ha nobodo.Onye ahụ na-ejere ya ozi wee lawa. Ma Devid si nakụkụ ebe ndịda bilie. O wee gbuo ikpere nala, kpudo ihu nala, kpọọ isiala ugboro atọ; ha wee malite isusu ọnụ ma na-akwara ibe ha ákwá ruo mgbe Devid kwakarịrị.Jọnatan wee sị Devid: Laa nudo, ebe anyị ṅụworo iyi, anyị abụọ, naha Jehova, sị, Ka Jehova bụrụ onye akaebe netiti mụ na gị nakwa netiti ụmụ m na ụmụ gị ruo mgbe a na-akaghị aka. 